pythainlp/thai_wikipedia_clean_20230101 huggingface dataset:
การเปลี่ยนแปลงสำคัญของรัฐบัญญัตินี้ได้แก่วิธีดำเนินการซึ่งผู้รับเหมารัฐบาลกลางซึ่งได้รับความเป็นเจ้าของสิ่งประดิษฐ์ที่ได้รับเงินทุนสนับสนุนจากรัฐบาลกลางสามารถคงกรรมสิทธิ์ต่อไปได้ ก่อนหน้านั้น ข้อบังคับวิธีดำเนินการของรัฐบาลกลาง (Federal Procurement Regulation) กำหนดการใช้วรรคสิทธิในสิทธิบัตรซึ่งในบางกรณีกำหนดให้ผู้รับเหมาของรัฐบาลกลางหรือนักประดิษฐ์ของผู้รับเหมามอบสิ่งประดิษฐ์ที่ผลิตภายใต้สัญญาให้เป็นกรรมสิทธิ์ของรัฐบาลกลาง ยกเว้นหน่วยงานที่สนับสนุนทุนกำหนดว่าเมื่อปล่อยให้ผู้รับเหมาหรือนักประดิษฐ์ยังคงสิทธิหลักหรือสิทธิ์แต่ผู้เดียวจะเป็นประโยชน์แก่สาธารณะมากกว่า สถาบันสุขภาพแห่งชาติ มูลนิธิวิทยาศาสตร์แห่งชาติและกระทรวงพาณิชย์นำโครงการไปปฏิบัติซึ่งอนุญาตให้องค์การไม่แสวงผลกำไรคงสิทธิในสิ่งประดิษฐ์เมื่อแจ้งความโดยไม่ต้องขอการพิจารณากำหนดของหน่วยงาน ในทางกลับกัน บาย–โดลอนุญาตให้องค์การไม่แสวงผลกำไรและผู้รับเหมาบริษัทธุรกิจขนาดย่อมคงกรรมสิทธิ์ของสิ่งประดิษฐ์ที่ผลิตภายใต้สัญญาและสิ่งประดิษฐ์ที่ได้มา หากสิ่งประดิษฐ์นั้นได้เปิดเผยในเวลาอันสมควร และผู้รับเหมาเลือกคงกรรมสิทธิ์ของสิ่งประดิษฐ์นั้นต่อไป
การเปลี่ยนแปลงสำคัญประการที่สอง คือ รัฐบัญญัตินี้ให้อำนาจหน่วยงานของรัฐบาลกลางให้ใบอนุญาตแต่ผู้เดียวแก่สิ่งประดิษฐ์ที่รัฐบาลกลางเป็นเจ้าของ
ชนแล้วหนี
ในกฎหมายจราจร ชนแล้วหนี เป็นการกระทำที่ทำให้เกิดอุบัติเหตุจราจรแล้วไม่หยุดยานพาหนะ ถือเป็นความผิดเพิ่มเติมในเขตอำนาจศาลส่วนใหญ่
กฎหมายชนแล้วหนีเกิดจากความยากลำบากของผู้เสียหายจากการเฉี่ยวชนกันในสมัยแรก ๆ ที่สามารถระบุรูปพรรณของผู้ก่อเหตุได้ยาก เพื่อให้สามารถนำตัวมาเข้ารับกระบวนการยุติธรรมได้ นอกเหนือจากรถยนต์ที่สามารถหนีจากที่เกิดเหตุได้อย่างรวดเร็วแล้ว ผู้ขับมักสวมแว่นตาขับรถ พาหนะไม่มีป้ายทะเบียน และถนนเป็นลูกรังทำให้มีฝุ่นมาก
ชนแล้วหนีอาจก่อให้เกิดผลลัพธ์ทางกฎหมาย เช่น พักใช้หรือยกเลิกใบขับขี่ของผู้นั้น ในบางเขตอำนาจศาลอาจมีการเพิกถอนใบขับขี่ตลอดชีพ บ่อยครั้งถือเป็นความผิดอาญาที่มีโทษปรับและจำคุก บริษัทประกันมักเรียกเบี้ยประกันเพิ่ม หรือระงับกรมธรรม์ของผู้ขับที่ก่อความผิด
รัฐบัญญัติเสรีภาพพลเมือง ค.ศ. 1988
รัฐบัญญัติเสรีภาพพลเมือง ค.ศ. 1988  (Pub.L. 100–383, ลักษณะ 1, 10 สิงหาคม 1988, 102 Stat. 904, 50a U.S.C. § 1989b et seq.) เป็นกฎหมายรัฐบาลกลางสหรัฐที่ให้การชดใช้ค่าเสียหายแก่ชาวอเมริกันเชื้อสายญี่ปุ่นที่ถูกรัฐบาลสหรัฐสั่งกักตัวระหว่างสงครามโลกครั้งที่สอง ผู้สนับสนุนรัฐบัญญัตินี้ได้แก่สมาชิกรัฐสภาพรรคเดโมแครตจากรัฐแคลิฟอร์เนีย นอร์แมน มิเนตา ซึ่งเมื่อเป็นเด็กเป็นผู้ถูกกักขัง และสมาชิกวุฒิสภาพรรครีพับลิกันจากพรรคไวโอมิง แอลัน เค. ซิมป์สัน ซึ่งพบกับมิเนตาเมื่อไปเยี่ยมค่ายกักขัง ผู้สนับสนุนร่วมคนที่สาม คือ สมาชิกวุฒิสภาจากรัฐแคลิฟอร์เนีย พีต วิลสัน สมาชิกพรรคเดโมแครตส่วนใหญ่สนับสนุน แต่พรรครีพับลิกันส่วนใหญ่ออกเสียงคัดค้าน ประธานาธิบดีโรนัลด์ เรแกนลงนามเป็นกฎหมาย
รัฐบัญญัตินี้มอบค่าชดเชยให้ผู้ถูกกักขังที่ยังมีชีวิตอยู่คนละ 20,000 ดอลลาร์สหรัฐ ซึ่งมีมูลค่าเทียบเท่า 37,000 ดอลลาร์สหรัฐในปี 2018 โดยเริ่มจ่ายเงินในปี 1990 กฎหมายนี้ระบุว่าการกระทำของรัฐบาลตั้งอยู่บน "ความเดียดฉันท์ทางเชื้อชาติ ความหวาดผวาสงคราม และความล้มเหลวของผู้นำการเมือง" ซึ่งไม่มีสาเหตุความมั่นคงที่ชอบ มีผู้ได้รับเช็กรวม 82,219 คน
เนื่องจากกฎหมายนี้จำกัดเฉพาะพลเมืองอเมริกัน และผู้อยู่อาศัยถาวรที่ชอบด้วยกฎหมาย ผู้มีเชื้อชาติญี่ปุ่นที่ถูกพามาจากบ้านในละตินอเมริกา (ส่วนใหญ่จากเปรู) จึงไม่ครอบคลุมอยู่ในการจ่ายการชดใช้ค่าเสียหาย ไม่ว่าพำนักอยู่ในสหรัฐนานเท่าใด ในปี 1996 คาร์แมน โมชิซูกิฟ้องคดีแบบกลุ่ม และชนะค่าสินไหมทดแทนประมาณ 5,000 ดอลลาร์สหรัฐต่อผู้มีสิทธิ์ 1 คน มีผู้ได้รับเงินจำนวนดังกล่าว 145 คนก่อนกองทุนหมด ในปี 1999 อัยการสูงสุดสหรัฐสนับสนุนทุนเพิ่มเติมเพื่อจ่ายค่าชดเชยแก่ผู้มีสิทธิ์ที่เหลือ
ปืนครก
ปืนครก  เป็นอาวุธอย่างง่าย มีน้ำหนักเบา พกพาได้ บรรจุกระสุนทางปากลำกล้อง (muzzle-loaded) ประกอบด้วยท่อโลหะลำกล้องเรียบที่ติดอยู่กับแผ่นฐานเพื่อกระจายแรงสะท้อนถอยหลัง มีขาตั้งสองขาน้ำหนักเบาและศูนย์เล็ง ปืนครกยิงกระสุนระเบิดในแนววิถีโค้งอาร์กสูง ปืนครกใช้เป็นอาวุธยิงเล็งจำลอง (indirect fire) สำหรับการยิงสนับสนุนใกล้ชิดที่ใช้กระสุนได้หลายชนิด
ประเทศติมอร์-เลสเตในโอลิมปิกเยาวชนฤดูร้อน 2014
ประเทศติมอร์-เลสเต เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติติมอร์-เลสเตเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศติมอร์-เลสเตไม่ได้รับเหรียญรางวัล
ประเทศสวาซิแลนด์ในโอลิมปิกเยาวชนฤดูร้อน 2014
ประเทศสวาซิแลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติสวาซิแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศสวาซิแลนด์ไม่ได้รับเหรียญรางวัล
กอล์ฟ.
ประเทศซีเรียในโอลิมปิกเยาวชนฤดูร้อน 2014
ประเทศซีเรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติซีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 4 ชนิดกีฬา ผลการแข่งขันครั้งนี้ประเทศซีเรียไม่ได้รับเหรียญรางวัล
วัดไก่เตี้ย (กรุงเทพมหานคร)
ประวัติการตั้งวัดมีสองข้อมูล สำนักงานพระพุทธศาสนาแห่งชาติระบุว่า วัดไก่เตี้ยสร้างขึ้นราว พ.ศ. 2320 ในปลายสมัยกรุงธนบุรี ขณะที่ประวัติวัดทั้งฉบับกรมการศาสนาและของวัดระบุตรงกันว่า เจ้าพระยารัตนาพิพิธ (สน) สมุหนายก ต้นสกุล "สนธิรัตน์" สร้างขึ้นในสมัยรัชกาลที่ 1 บ้างระบุว่าปฏิสังขรณ์ขึ้นใหม่ในรัชกาลที่ 1 แต่หนังสือพระประวัติและพระนิพนธ์ สมเด็จกรมพระปรมานุชิตชิโนรส กล่าวว่าผู้สร้างคือพระนรินทราราชเสนี (เผื่อน) บิดาของท่านผู้หญิงอ่อน ภริยาเจ้าพระยารัตนาพิพิธ
วัดได้รับการพัฒนาครั้งใหญ่เมื่อ พ.ศ. 2511 มีการสร้างบูรณปฏิสังขรณ์อาคารเสนาสนะและได้จัดแบบแปลนของวัดใหม่ กล่าวคือ ได้รื้ออุโบสถหลังเดิมที่สร้างขึ้นในสมัยรัตนโกสินทร์ตอนต้น เนื่องจากเป็นไม้และผุพังลง โดยได้ก่อสร้างขึ้นใหม่เป็นคอนกรีต มีพิธียกช่อฟ้าเมื่อ พ.ศ .2512 โดยจอมพลถนอม กิตติขจร นายกรัฐมนตรีในขณะนั้น และผูกพัทธสีมาเมื่อวันที่ 1 มีนาคม พ.ศ. 2514
อุโบสถหลังใหม่ สร้างแทนอุโบสถเดิมที่รื้อไปเมื่อ พ.ศ. 2511 กว้าง 20 เมตร ยาว 40 เมตร หน้าบันทำเป็นพระพุทธรูปประทับนั่ง ปางสมาธิ ด้านล่างมีรูปไก่อยู่ในวงกลม (คาดว่าทำขึ้นตามชื่อวัด) ลวดลายเดิมหน้าบันเป็นลายกนกและพรรณพฤกษา พระประธานในพระอุโบสถ เป็นพระพุทธรูปสมัยสุโขทัย ฐานมีจารึกว่าหล่อขึ้นเมื่อ พ.ศ. 1989 คาดว่าอัญเชิญลงมาจากหัวเมืองเหนือในรัชกาลที่ 1 พร้อมกับพระพุทธรูปพันกว่าองค์ที่ประดิษฐานตามพระอารามหลวงของกรุงรัตนโกสินทร์
วิหาร เชื่อว่าสร้างพร้อมอุโบสถหลังเดิม หน้าบันของวิหารเป็นไม้จำหลัก หน้าบันของมุขด้านล่างเป็นลายเครือเถากนกออกปลายเป็นเทพนม ตรงกลางเป็นครุฑ ส่วนหน้าบันด้านบน ตรงกลางสลักเป็นรูปวิมานท่ามกลางลายกนก (ปัจจุบันใช้เป็นกุฏิเจ้าอาวาส) มีพระพุทธฉาย ตั้งอยู่ระหว่างอุโบสถและวิหารภายในเขตกำแพงแก้ว
วัดมีหอระฆัง ตั้งอยู่ด้านข้างศาลาการเปรียญ เป็นหอระฆังเก่า ก่ออิฐถือปูน สูง 2 ชั้น หอพระไตรปิฎก เป็นอาคารก่ออิฐถือปูน 2 ชั้น ลักษณะรูปแบบศิลปกรรมสมัยรัชกาลที่ 3 ที่เชิงชายสลักไม้เป็นลายค้างคาวแบบจีน
วัดสุทธาวาส (เขตธนบุรี)
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบุคคโล เขตธนบุรี กรุงเทพมหานคร วัดมีพื้นที่ 3 ไร่ 2 งาน บริเวณวัดเป็นชุมชนหนาแน่น เจ้าอาวาสองค์ปัจจุบันคือ พระครูเกษมมงคลกิจ
วัดสุทธาวาสสร้างเมื่อประมาณ พ.ศ. 2373 ผู้สร้างเป็นทหาร ชื่อ "สุต" สร้างขึ้นหลังกรุงศรีอยุธยาเสียแก่พม่า จนเมื่อสงครามสงบ นายสุตได้ชักชวนญาติพี่น้องและชาวบ้านช่วยกันสร้างวัดขึ้น ตั้งชื่อวัดว่า วัดใหม่ตาสุต ต่อมาเปลี่ยนนามวัดใหม่เป็น "วัดสุทธาวาส" วัดได้รับพระราชทานวิสุงคามสีมาเมื่อวันที่ 16 เมษายน พ.ศ. 2541 วัดได้รับการบูรณะจนเจริญรุ่งเรืองตั้งแต่ พ.ศ. 2512 หลังจากที่วัดทรุดโทรมมายาวนาน
อาคารเสนาสนะประกอบด้วยอุโบสถกว้าง 7.03 เมตร ยาว 21 เมตร ก่ออิฐถือปูน วิหารกว้าง 3 เมตร ยาว 4 เมตร ก่ออิฐถือปูน และกุฏิสงฆ์จำนวน 4 หลัง
โซนิค เดอะ เฮดจ์ฮ็อก 2 (ภาพยนตร์)
โซนิค เดอะ เฮดจ์ฮ็อก 2  เป็นภาพยนตร์ที่กำกับโดย Jeff Fowler และเขียนบทโดย Pat Casey, Josh Miller และ John Whittington ซึ่งมีฐานจากแฟรนไชส์วิดีโอเกมที่เผยแพร่โดยเซกา และเป็นภาคต่อของ"โซนิค เดอะ เฮดจ์ฮ็อก" (ค.ศ. 2020) รวมถึงเป็นภาพยนตร์ลำดับที่ 2 ในจักรวาลภาพยนตร์โซนิค (Sonic Cinematic Universe)
หลังประสบความสำเร็จกับภาพยนตร์แรก ทำให้ทางพาราเมาต์พิกเจอส์ประกาศทำภาคต่อในเดือนพฤษภาคม ค.ศ. 2020 โดยใช้เวลาถ่ายทำที่แวนคูเวอร์และฮาวายในเดือนมีนาคมถึงมิถุนายน ค.ศ. 2021 "โซนิค เดอะ เฮดจ์ฮ็อก 2" ฉายในสหรัฐวันที่ 8 เมษายน ค.ศ. 2022 และฉายในประเทศไทยวันที่ 6 เมษายน ค.ศ. 2022 โดยได้รับเสียงวิจารณ์แบบผสม นักวิจารณ์ชื่นชมทีมนักแสดง การแสดง ฉากแอ็คชั่นและมุกตลก ที่ยกระดับปรับปรุงให้ดีขึ้นจากภาคแรก ในขณะที่บางส่วนวิจารณ์ถึงบทภาพยนตร์ จังหวะการเล่าเรื่อง และความยาวของภาพยนตร์
ภาพยนตร์ทำรายได้เปิดตัว 3 วันแรกในอเมริกา 72.1 ล้านเหรียญ ทำลายสถิติภาคก่อน 58 ล้านเหรียญ เป็นภาพยนตร์ที่สร้างจากเกมที่รายได้เปิดตัวสูงสุดเป็นอันดับหนึ่งตลอดกาลของอเมริกา และเป็นภาพยนตร์ที่สร้างจากเกมที่ทำรายได้สูงสุดในอเมริกาเหนือเป็นอันดับหนึ่ง
"โซนิค เดอะ เฮดจ์ฮ็อก 2" ทำเงิน 405 ล้านดอลลาร์สหรัฐทั่วโลก จากทุนสร้าง 90–110 ล้านดอลลาร์สหรัฐ เป็นภาพยนตร์ที่ทำเงินสูงสุดอันดับที่สิบในปี ค.ศ. 2022 และเป็นภาพยนตร์ที่สร้างจากเกมที่ทำได้รายได้สูงสุดตลอดกาลเป็นอันดับที่สี่ ภาพยนตร์ทำรายได้รวมในประเทศไทย 15.1 ล้านบาท
ภาพยนตร์ภาคต่อ "โซนิค เดอะ เฮดจ์ฮ็อก 3" ได้รับการประกาศผ่านทวิตเตอร์ของภาพยนตร์ ในวันที่ 9 สิงหาคม ค.ศ. 2022 มีกำหนดฉายอย่างเป็นทางการในสหรัฐอเมริกา วันที่ 20 ธันวาคม ค.ศ. 2024 โดยจะเป็นภาพยนตร์จักรวาลภาพยนตร์โซนิค (Sonic Cinematic Universe) อันดับที่ 3 แต่เป็นอันดับที่ 4 เมื่อร่วมกับซีรีส์ภาคแยกที่นำแสดงโดย นัคเคิลส์ จะออกฉาย บนพาราเมาต์+ บริการสตรีมมิ่งทางออนไลน์ของพาราเมาต์ในปี ค.ศ. 2023
ประมาณแปดเดือน หลังจากเหตุการณ์ที่โซนิคกลายเป็นฮีโร่ในกรีนฮิลล์ เมืองเล็ก ๆ ในรัฐมอนทานา โซนิคใช้ชีวิตในกรีนฮิลล์พยายามจะช่วยเหลือผู้คนในฐานะฮีโร่ผู้ผดุงความยุติธรรมโดยการช่วยคดีโจรปล้นธนาคารในซีแอตเทิล แต่ก็แทบจะไม่สำเร็จ ทอม วาชอวสกี เพื่อนและผู้ปกครองรับรู้เรื่องนี้ ให้คำแนะนำให้เขารับผิดชอบตัวเอง อดทนและรอเวลาที่จะใช้พลังเมื่อตอนที่สำคัญ ก่อนจะปล่อยโซนิคอยู่ที่บ้านคนเดียว เมื่อเขาต้องออกเดินทางไปที่ฮาวายกับภรรยา แมดดี้ เพื่อเข้าร่วมงานแต่งงานของเรเชล พี่สาวที่ไม่ชอบหน้าทอมที่ตัดสินใจละทิ้งความบาดหมางและเริ่มต้นใหม่กับเขา โซนิคใช้โอกาสนี้ใช้ชีวิตสุดเหวี่ยงในช่วงสองวันกับออสซี่ เพื่อนซี้สุนัขของทอม แต่ไม่นานก็ถูกขัดจังหวะเมื่อโรบอทนิก ได้ใช้ขนของโซนิคเรียกให้นักล่าจากดาวอื่นแกะรอยมาพบ แต่โดนเล่นงานโดยความฉลาดของเขาในการสร้างกับดัก ก่อนที่ นัคเคิลส์ อีคิดน่ามาพาเขาออกมาจากดาวเห็ดได้อย่างสำเร็จและวางแผนปั่นหัวให้ทั้งคู่ต่อสู้กัน เพราะนัคเคิลส์ต้องการจะรู้ว่าพลังอันสุดยอดอยู่ที่ไหน
โซนิคไม่เข้าใจในสิ่งที่นัคเคิลส์พูดถึง จึงโดนเล่นงานอย่างหนัก กระทั่งเทลส์ จิ้งจอกสองหางที่สามารถบินได้เหมือนเฮลิคอปเตอร์แกะรอยจากเครื่องส่งสัญญาณจนมาถึงโลก เข้ามาช่วยเหลือพาหลบหนีไปหาเวด เพื่อนของทอม และได้รับรู้ความจริงจากแผนที่ที่แม่เล็บยาวทิ้งข้อความลับไว้ถึง เพชรมรกต หรือ มาสเตอร์เอเมอรัล มรกตทรงคุณค่าในตำนานที่โซนิคเคยเชื่อมาตลอดว่าเป็นแค่นิทานก่อนนอน ให้ก่อนจะเสียชีวิต เทลส์เปิดเผยว่าเขาติดตามโซนิคมาตลอดนับตั้งแต่ การระเบิดแม่เหล็กไฟฟ้าที่ทำให้ไฟดับทั้งแถบภูมิภาคทางตะวันออกเฉียงเหนือ ได้เปิดเผยการมีตัวตนของโซนิค แต่ด้วยความกล้าในการใช้พลังนั้นปกป้องผู้คนในกรีนฮิลล์ จุดประกายให้เขามุ่งมั่นออกเดินทางออกจากหมู่บ้านในดาวอันห่างไกลเพื่อเตือนโซนิคถึงภัยที่กำลังจะมาถึงหากยังหามรกตไม่เจอ โซนิคที่รู้ว่ามรกตอยู่บนหุบเขาในไซบีเรียจากข้อความลับได้ขอร้องให้เทลส์เดินทางไปด้วยกัน ในขณะที่เวดตัดสินใจอยู่ที่เมืองสืบหาเบาะแส โรบอทนิกได้พบกับสโตนที่เปิดร้านกาแฟแต่ฉากหลังคือฐานทัพลับและส่งสัญญาณและให้อุปกรณ์ทั้งหมดกลับคืนโรบอทนิกส์ในขณะที่ทอมกับแมดดี้ได้พบเจอกับ แรนดัล คู่หมั้นของเรเชลที่สมบูรณ์แบบกว่าทอมไปหมดทุกด้านอย่างน่าสงสัย และได้พบกับโจโจ้ ลูกสาวของเรเชล ที่มาขอคำแนะนำเรื่องแหวนและทอมก็ได้ให้คำแนะนำเธอ
โซนิคและเทลส์เดินทางมาถึงไซบีเรียและได้เรียนรู้ว่าเทลส์นั้นมีปมปัญหาไม่กล้ายืนหยัดด้วยตัวเองเพราะในหมู่บ้านของเขา ชาวบ้านพากันรุมรังแกเพราะการมีสองหางไม่เป็นที่ยอมรับ โซนิคมอบความกล้าให้เทลส์ ทั้งคู่เริ่มผูกพันกัน ก่อนที่โซนิคจะตัดสินใจตกลงเป็นเพื่อนเทลส์และพากันเดินทางเพื่อทำภารกิจสำคัญให้สำเร็จจนเดินทางมาถึงที่ที่แม่เล็บยาวกล่าวไว้ โซนิคไขปริศนาจนได้รับรู้ความจริงจากเทลส์ว่า แม่เล็บยาวคือหนึ่งในผู้พิทักษ์พลังแห่งหายนะที่สามารถทำลายอารยธรรมได้ เธอทำสงครามกับอีคิดน่าผู้ลุ่มหลงในพลังหลังสามารถสร้างมาสเตอร์เอเมอรัลจาก มรกตหายนะ หรือ คาออสเอเมอรัล อัญมณีทั้งเจ็ด ที่สามารถเอาชนะศึกต่าง ๆ ทั่วจักรวาล ก่อนส่งต่อหน้าที่ผู้พิทักษ์ให้กับโซนิค และมอบเข็มทิศนำทางให้ แต่แล้วทั้งคู่ก็โดนโจมตีโดยนัคเคิลส์และโรบอทนิกที่สะกดรอยตามมาจนสูญเสียแหวนไปทั้งหมด ก่อนที่นัคเคิลส์จะพูดความจริงว่าเขาสูญเสียทุกอย่างตั้งแต่เด็ก หลังจากที่พ่อและชาวเผ่าอีคิดน่าที่ออกตามล่าโซนิคแล้วโดนแม่เล็บยาวใช้พลังเฮือกสุดท้ายกวาดล้างจนเหลือรอดแค่เขา โซนิคกำลังจะกล่อมให้นัคเคิลส์กลับใจ แต่เทลส์กลับคิดว่านัคเคิลส์จะโจมตี ทั้งคู่สู้กัน นัคเคิลส์คิดว่าโซนิคหลอกลวง ก่อนที่โรบอทนิกจะทำร้ายเทลส์จนหมดสติ และช่วงชิงเข็มทิศนำทางและหนีไปพร้อมกับนัคเคิลส์ก่อนหิมะจะไล่ถล่มทั้งคู่
โซนิคโทรหาทอมที่กำลังเข้าร่วมงานพิธีให้ใช้แหวน เปิดประตูให้ไปโผล่ที่ฮาวาย ทอมเผลอสลับแหวนกับแหวนแต่งงานของเรเชลตอนให้คำแนะนำโจโจ้ ก่อนจะเข้าไปขัดจังหวะกลางพิธีและชิงแหวนจากแรนดัลมาเปิดประตู หิมะถล่มพร้อมกับโซนิคและเทลส์ ทอมและแมดดี้ตกใจรีบถามโซนิค โซนิคบอกความจริงว่าโรบอทนิกกลับมา แต่ไม่ทันจะทำอะไรก็โดนยิงปืนช็อตไฟฟ้าใส่ ก่อนจะเปิดเผยว่าแท้จริงแล้วงานแต่งงานเป็นเพียงการจัดฉากขององค์กร G.U.N. องค์กรที่ก่อตั้งใหม่หลังเหตุการณ์ในซานฟรานซิสโกโดย ผู้บัญชาการวอลเตอส์ ซึ่งเกือบทุกคนในงานคือคนขององค์กร รวมถึงแรนดัล เจ้าหน้าที่องค์กรด้วย เขาได้จับตัวทอม โซนิค และ เทลส์ ไปขังไว้ในโรงแรมเพื่อรอการขนย้าย แมดดี้กับเรเชลร่วมมือกันตามไปช่วยทั้งสาม โดยใช้สิ่งประดิษฐ์ของเทลส์ที่โจโจ้เก็บมาได้สำเร็จ แรนดัลที่ตกหลุมรักเรเชลและรู้สึกผิดกับสิ่งที่องค์กรทำและได้ปกป้องเธอ และทั้งคู่กลับใจคืนดีเป็นสามีภรรยากัน นัคเคิลส์และโรบอทนิกส์ใช้เข็มทิศที่ชิงมาจากโซนิค เปิดเผยตำแหน่งของวิหารกลางมหาสมุทรและฝ่าฟันกับดักและเขาวงกตไปจนถึงใจกลางของวิหารที่มีมาสเตอร์เอเมอรัลอยู่ โซนิคและทุกคนได้เห็น โซนิครู้สึกผิดที่ตัวเองใช้ความเป็นฮีโร่ดึงทุกคนให้ตกอยู่ในอันตราย เทลส์ได้สติ รีบเตือนทอมกับแมดดี้ว่าให้รีบหาทางช่วยโซนิคที่ขอไปตัวเดียว ทอมกับแมดดี้ขอให้ผู้บัญชาการวอลเตอส์พาพวกเขากลับยังไปที่กรีนฮิลล์
โซนิควิ่งฝ่ามหาสมุทรเพื่อไปยังวิหารและเผชิญหน้ากับนัคเคิลส์อีกครั้ง การต่อสู้เป็นไปอย่างดุเดือด แต่โรบอทนิกส์ใช้โอกาสชุลมุนหักหลังนัคเคิลส์ช่วงชิงมรกตหนีไปทิ้งให้นัคเคิลส์กับโซนิคจมน้ำ แต่ทั้งคู่ช่วยเหลือกันจนรอดมาได้และปรับความเข้าใจกันหลังได้เรียนรู้ว่าทั้งคู่ล้วนสูญเสียครอบครัวที่เคยมี และเดินทางกลับไปกรีนฮิลล์ด้วยความช่วยเหลือของเทลส์ที่ใช้เครื่องบินมารับทั้งคู่ โรบอทนิกใช้พลังวาร์ปกลับมาที่กรีนฮิลล์ จับตัวเวดที่กำลังสอบสวนสโตน หลังบังเอิญจับได้คาหนังคาเขาว่ากำลังวางแผนการร้าย ก่อนจะใช้พลังที่มีดูดยานพาหนะขององค์กร G.U.N. และพาสโตนขึ้นควบคุม กลายเป็นหุ่นขนาดยักษ์ที่ทรงพลัง ในขณะที่เวดได้รับการช่วยเหลือและหลบหนีออกไปได้สำเร็จ โรบอทนิกและสโตนใช้หุ่นยักษ์และหุ่นยนต์ของตัวเองออกไล่โจมตีผู้คนในเมือง โซนิค เทลส์ นัคเคิลส์ เดินทางมาถึงและร่วมมือกันเพื่อหยุดยั้ง โดยหลอกล่อให้ไปที่หุบเขาหลังเมือง พร้อมทั้งเล่นงานจนสโตนโดนระเบิดหมดสติ โรบอทนิกโมโหเลือดขึ้นหน้าไล่ล่าโซนิคอย่างไม่ลดละ ทอมกับแมดดี้รีบสั่งให้ทุกคนอพยพออกจากเมือง ก่อนที่จะใช้รถบรรทุกขับตามทั้งหมดไป
โซนิคโดนเล่นงานจนสะบักสะบอม แต่นัคเคิลส์และเทลส์สามารถบุกเข้าไปแยกโรบอทนิกออกจาก มาสเตอร์เอเมอรัล ได้สำเร็จ มรกตตกลงต่อหน้าโซนิค แต่หุ่นยักษ์ได้ย่ำเท้าไล่ล่าโซนิค แต่ทอมได้ขับรถพาแมดดี้โฉบพาตัวโซนิคกับ มาสเตอร์เอเมอรัล ออกมาได้สำเร็จ แต่ก็ได้ไม่นานทั้งหมดโดนเล่นงานจนมุมเตรียมบดขยี้ทั้งสาม โซนิคพยายามเรียกพลังจากมรกตแต่แตกสลายกลายเป็นคาออสเอเมอรัล โซนิคที่สิ้นหวังขอร้องให้ทอมกับแมดดี้หนีไป แต่ทั้งคู่ตัดสินใจใช้เวลาช่วงสุดท้ายอยู่กับโซนิคในฐานะครอบครัวและยอมรับชะตากรรม เหมือนราวปาฏิหารย์ มรกตหายนะทั้งเจ็ดได้เปลี่ยนโซนิคให้มีพลังไร้ขีดจำกัด ปกป้องทอมและแมดดี้ และเอาชนะโรบอทนิกโดยทำลายหุ่นยักษ์ไปพร้อมกับร่างที่ร่วงลงสู่พื้น โซนิคกลับสู่ร่างปกติ และคืนมรกตให้กับนัคเคิลส์ซ่อมแซม เมื่อสิ้นเผ่าพันธ์นกฮูกและเผ่าพันธ์อีคิดน่า โซนิค เทลส์ และ นัคเคิลส์ ตัดสินใจก่อตั้งภาคีเพื่อปกป้องมรกตจากผู้ไม่หวังดี และตั้งถิ่นฐานกันที่บ้านวาชอวสกีในฐานะครอบครัวอย่างอบอุ่น ในขณะที่โซนิคกับทอมเปลี่ยนจากความเป็นเพื่อนกลายเป็นพ่อลูกตั้งแต่นั้น
หลังเหตุการณ์หุ่นยักษ์ถล่มกรีนฮิลล์ได้ไม่นาน องค์กร G.U.N. ได้รับแจ้งว่าไม่พบร่างของโรบอทนิกจากเศษซากที่หลงเหลือของหุ่นยักษ์หรือในบริเวณใกล้เคียงจากการเก็บกู้ แม้จะปักใจเชื่อว่าเขาคงเสียชีวิตไปแล้วก็ตาม แต่ ผู้บัญชาการวอลเตอส์ กลับได้รับข้อมูลสำคัญจาก เจ้าหน้าที่ตรวจสอบข้อมูล พร้อม ๆ กับสโตนที่สามารถหนีออกมาจากหุ่นได้ทันและปลอมตัวแทรกซึมในองค์กรแอบฟังทั้งคู่ได้รับรู้ ว่ามีโปรเจกต์ลับสุดยอดของรัฐบาลถูกเก็บซ่อนมากว่า 50 ปี ชื่อ "โครงการชาโดว์" ในขณะเดียวกัน แคปซูลค่อย ๆ ถูกเปิดเผยมาจากแล็บลับพร้อมกับสิ่งมีชีวิตรูปร่างคล้ายเม่นแต่กลับมีสีดำ-แดง ก่อนแคปซูลจะเปิดออก สิ่งมีชีวิตได้ลืมตาขึ้นพร้อมพลังไฟฟ้าที่เป็นสีส้มแดงคล้ายกับของโซนิค แต่น่าสะพรึงกลัวกว่า "ชาโดว์ เดอะ เฮดจ์ฮ็อก"
ในเดือนกุมภาพันธ์ ค.ศ. 2022 ทางเซกาและพาราเมาต์ยืนยันว่ากำลังสร้างภาพยนตร์ลำดับที่ 3 ในจักรวาลภาพยนตร์โซนิค (Sonic Cinematic Universe) และมินิซีรีส์แยก "นัคเคิลส์" โดยซีรีส์ "นัคเคิลส์" จะเผยแพร่ใน ค.ศ. 2024 บนพาราเมาต์+ โดยจะเป็นการเล่าเรื่องและเน้นอีสเตอร์เอ้กที่จะปูไปสู่อนาคต ในขณะที่ "ภาพยนตร์ลำดับที่ 3" มีกำหนดเผยแพร่ใน ค.ศ. 2024 ในโรงภาพยนตร์ โดยทางผู้เขียนบทหวังไว้ว่า จิม แคร์รี่จะกลับมาในภาคต่อ หลังเขาประกาศเกษียณการแสดง แต่จะพิจารณาอีกครั้ง หากบทของภาพยนตร์ดีพอจริง ๆ โดยในภาพยนตร์ลำดับที่ 3 จะหยิบนำ โซนิคแอดเวนเจอร์ 2 และ ชาโดว์ เดอะ เฮดจ์ฮ็อก เกมทั้งสองภาคมาเชื่อมโยงตัวละครของชาโดว์ เดอะ เฮดจ์ฮ็อก ตัวละครหลักในภาพยนตร์ โดยเล็งจะนำนักแสดงฮอลลีวู้ดมาให้เสียงพากย์ และโทนของเรื่องจะเข้มข้นและหมองหม่นกว่าสองภาคก่อน ในเดือนกรกฎาคม ค.ศ. 2022 ภาพยนตร์ลำดับที่ 3 เข้าสู่การพัฒนาอย่างเป็นทางการผ่าน อินสตาแกรม ของ แพท เคซีย์ หนึ่งในผู้เขียนบท คาดการณ์ว่า เจฟฟ์ ฟาวเลอร์จะกำกับภาพยนตร์เช่นเดียวกับสองภาคที่ผ่านมา ภาพยนตร์ โซนิค เดอะ เฮดจ์ฮ็อก 3 มีกำหนดฉายในวันที่ 20 ธันวาคม ค.ศ. 2024
มี-17
เหตุเฮลิคอปเตอร์มิล เอ็มไอ-17 ของกองทัพอินเดียตก พ.ศ. 2564
ในวันที่ 8 ธันวาคม 2021 เฮลิคอปเตอร์ขนส่ง มิล เอ็มไอ-17 วี 5 ของกองทัพอากาศอินเดียตกใกล้กับเมืองกุนนูร ระหว่างโกยัมบุตตูรกับเวลลิงตันกันโตนเมนต์ในรัฐทมิฬนาฑู หลังออกเดินทางจากสถานีกองทัพอากาศสุลูร ในบรรดาผู้เสียชีวิต 13 คนบนเครื่องมีเสนาธิการกลาโหม นายพลพิปิน ราวัต และภรรยา มธุลิกา ราวัต
เมื่อเวลาราว 12:00 น. ตามเวลาท้องถิ่น เฮลิคอปเตอร์มิล เอ็มไอ-17 วี 5 ของกองทัพอากาศอินเดีย ออกเดินทางโดยมีผู้โดยสาร 10 คน และเจ้าหน้าที่บนเครื่อง 4 คน จากสถานีกองทัพอากาศสุลูร มุ่งหน้าวิทยาลัยเสนาธิการกลาโหม (DSSC) ในเมืองเวลลิงตัน รัฐทมิฬนาฑู วิงคอมมานเดอร์ พี. เอส. จาวหัน (P. S. Chauhan) เป็นผู้ควบคุมยาน และมีผู้ช่วยกัปตัน เค. สิงห์ (K. Singh), ทาส เอ. และ ประทีป เอ. (Das and Pradeep A.) เป็นเจ้าหน้าที่การบินบนเครื่อง โดยมีจุดมุ่งหมายเพื่อขนส่งนายพล นายพลพิปิน ราวัต และภรรยา มธุลิกา ราวัต ผู้จะเดินทางไปยัง DSSC เพื่อพบปะกับสมาชิกของวิมยาลัย
เมื่อเวลาราว 12:20 น. ตามเวลาท้องถิ่น อากาศยานตกบริเวณพื้นที่กัตเตรี-นันจัปปันจัตรัม (Katteri-Nanchappanchathram) ในเมืองกุนนูร อำเภอนิลคีรี รัฐทมิฬนาฑู ราว 10 กิโลเมตรก่อนถึงจุดหมายปลายทาง ศูนย์ควบคุมการบินขาดการติดต่อตั้งแต่เวลา 12:22 น. จึงมีคำสั่งให้ออกค้นหาในเวลา 12:25 น. กองทัพอากาศประกาศยืนยันว่านายพลราวัตโดยสารอยู่บนเครื่องลำที่เกิดเหตุในเวลา 13:53 น. ผ่านทางทวิตเตอร์
กองทัพอากาศรายงานผู้เสียชีวิตรวม 13 คน รวมทั้งนายพลราวัตและภรรยา ร่างทั้งหมดได้รับการกู้ในเวลา 21:30 น. กรุณปกัปตัน วรุณ สิงห์ (Varun Singh) เจ้าหน้าที่จาก DSSC เป็นผู้รอดชีวิตคนเดียวจากเหตุการณ์ และถูกส่งตัวไปเข้ารับการผ่าตัดที่เมืองเวลลิงตันทันที
ยูฟ่าแชมเปียนส์ลีก ฤดูกาล 2021–22 รอบแพ้คัดออก
ยูฟ่าแชมเปียนส์ลีก ฤดูกาล 2021–22 รอบแพ้คัดออก เป็นการแข่งขันที่จะเริ่มต้นในวันที่ 15 กุมภาพันธ์ กับรอบ 16 ทีมสุดท้าย และสิ้นสุดในวันที่ 28 พฤษภาคม ค.ศ. 2022 กับ นัดชิงชนะเลิศ ที่ สตาดเดอฟร็องส์ ในเมืองแซ็ง-เดอนี ประเทศฝรั่งเศส, ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2021–22. ทั้งหมด 16 ทีมที่เข้าร่วมในรอบแพ้คัดออก.
พิธีการจับสลากประกบคู่สำหรับรอบ 16 ทีมสุดท้าย มีขึ้นในวันที่ 13 ธันวาคม พ.ศ. 2564 (ค.ศ. 2021), ตามเดิมเป็น 12:00 CET. การจับสลากครั้งนี้มีความผิดปกติหลายประการ: แมนเชสเตอร์ยูไนเต็ด ถูกรวมเข้าไปอย่างผิดพลาดในการจับสลากสำหรับคู่ต่อสู้ของ บิยาร์เรอัล (ทั้งคู่เคยอยู่ใน กลุ่ม เอฟ), และต่อมาได้รับเลือก; จากนั้นหยิบลูกบอลลูกอื่นขึ้นมา, เป็น แมนเชสเตอร์ซิตี ถูกเลือกมาแทนที่. ในคู่ต่อมา, ลิเวอร์พูล ถูกรวมเข้าไปอย่างผิดพลาดในการจับสลากสำหรับคู่ต่อสู้ของ อัตเลติโกเดมาดริด (ทั้งคู่เคยอยู่ใน กลุ่ม บี), ในขณะที่แมนเชสเตอร์ยูไนเต็ดกลับถูกคัดออกไปอย่างไม่ถูกต้อง. ต่อมาในวันนั้น, ยูฟ่าได้โมฆะผลการจับสลากเดิม เนื่องจาก "ปัญหาทางเทคนิค" กับการจับสลากด้วยคอมพิวเตอร์, และทำการจับสลากใหม่ทั้งหมดในเวลา 15:00 CET.&lt;section end=R16 /&gt;
แต่ละคู่ในรอบ 16 ทีมสุดท้ายแรกเริ่มได้ถูกจับสลากออกมาดังนี้:
เลกแรกจะลงเล่นในวันที่ 15, 16, 22 และ 23 กุมภาพันธ์, และเลกที่สองจะลงเล่นในวันที่ 8, 9, 15 และ 16 มีนาคม พ.ศ. 2565 (ค.ศ. 2022).
"รวมผลสองนัด ไบเอิร์นมิวนิก ชนะ 8–2."
"รวมผลสองนัด แมนเชสเตอร์ซิตี ชนะ 5–0."
"รวมผลสองนัด ไบฟีกา ชนะ 3–2."
"รวมผลสองนัด เชลซี ชนะ 4–1."
"รวมผลสองนัด อัตเลติโกเดมาดริด ชนะ 2–1."
"รวมผลสองนัด ลิเวอร์พูล ชนะ 2–1."
"รวมผลสองนัด เรอัลมาดริด ชนะ 3–2."
พิธีการจับสลากประกบคู่สำหรับรอบก่อนรองชนะเลิศ จะจัดขึ้นในวันที่ 18 มีนาคม พ.ศ. 2565 (ค.ศ. 2022), 12:00 CET.&lt;section end=QF /&gt;
เลกแรกจะลงเล่นในวันที่ 5 และ 6 เมษายน, และเลกที่สองจะลงเล่นในวันที่ 12 และ 13 เมษายน พ.ศ. 2565 (ค.ศ. 2022).
"รวมผลสองนัด เรอัลมาดริด ชนะ 5–4."
"รวมผลสองนัด แมนเชสเตอร์ซิตี ชนะ 1–0."
"รวมผลสองนัด ลิเวอร์พูล ชนะ 6–4."
การจับสลากสำหรับรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022, 12:00 CET, หลังจากการจับสลากรอบก่อนรองชนะเลิศ.&lt;section end=SF /&gt;
เลกแรกจะลงเล่นในวันที่ 26 และ 27 เมษายน, และเลกที่สองจะลงเล่นในวันที่ 3 และ 4 พฤษภาคม ค.ศ. 2022.
"รวมผลสองนัด เรอัลมาดริด ชนะ 6–5."
"รวมผลสองนัด ลิเวอร์พูล ชนะ 5–2."
นัดชิงชนะเลิศจะลงเล่นในวันที่ 28 พฤษภาคม ค.ศ. 2022 ที่ สตาดเดอฟร็องส์ ใน แซ็ง-เดอนี. การจับสลากได้จัดขึ้นเมื่อวันที่ 18 มีนาคม ค.ศ. 2022, หลังการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร.
2021 Indian Air Force Mi-17 crash
ครูว์ดรากอน เอนดิวแรนซ์
ครูว์ดรากอน "เอนดิวแรนซ์" (ดรากอน C210)  เป็นยานอวกาศหนึ่งในตระกูลครูว์ดรากอนซึ่งผลิตโดยสเปซเอ็กซ์ ถูกสร้างขึ้นและดำเนินงานภายใต้คอมเมอร์เชียลครูว์โปรแกรมของนาซา ยานเอนดิวแรนซ์ถูกปล่อยเมื่อวันที่ 11 พฤศจิกายน 2021 พร้อมคณะลูกเรือไปยังสถานีอวกาศนานาชาติ ซึ่งเป็นส่วนหนึ่งของภารกิจสเปซเอ็กซ์ ครูว์-3 และได้กลายเป็นส่วนหนึ่งของคณะลูกเรือถาวรของสถานีอวกาศนานาชาติชุดที่ 66 (เอ็กซ์เพดิชัน 66)
ยานดรากอน C210 ถูกตั้งชื่อเมื่อวันที่ 7 ตุลาคม 2021 ว่า "แอนดิวแรนซ์ Endurance" หมายถึง ความอดทน นักบินอวกาศราชา ชารี กล่าวว่าชื่อนี้ถูกตั้งขึ้นเพื่อยกย่องทีมงานสเปซเอ็กซ์และนาซาที่ได้สร้างยานอวกาศขึ้นมาและฝึกนักบินอวกาศที่จะบินไปกับยาน ทีมงานเหล่านั้นอดทนผ่านเหตุการณ์โรคระบาด ชื่อนี้ยังตั้งเพื่อเป็นเกียรติแก่เรือสามเสากระโดง "Endurance" ที่ล่องโดยเออร์เนส แชคเคลตัน ไปยังทวีปแอนตาร์กติกาในการสำรวจทรานซ์แอตแลนติกของจักรวรรดิอังกฤษเมื่อปี 1915 แต่ได้ติดน้ำแข็งและจมลงก่อนที่จะไปถึงแอนตาร์กติกา
ยานเอนดิวแรนซ์ถูกปล่อยครั้งแรกเมื่อวันที่ 11 พฤศจิกายน 2021 (UTC) โดยติดไปกับจรวดฟัลคอน 9 บล็อก 5 ณ แท่นปล่อยจรวด LC-39A ในศูนย์อวกาศเคนเนดี รัฐฟลอริดา ภายในยานมีนักบินอวกาศ 4 คนได้แก่ ราชา ชารี, ทอมัส มาร์ชเบิร์น, เคย์ลา แบร์รอนจากนาซา และมัททีอัส เมาเรอร์จากองค์การอวกาศยุโรปเดินทางไปยังสถานีอวกาศนานาชาติเพื่อปฏิบัติภารกิจเป็นเวลา 6 เดือน
Crew Dragon Endurance
สเปซเอ็กซ์ ครูว-2
สเปซเอ็กซ์ ครูว-1
อันเดรีย อากีเลรา
อันเดรีย วิคตอเรีย อากีเลรา ปาเรเดส ; เกิดวันที่ 27 เมษายน 2544 เป็นนางแบบและนางงามชาวเอกวาดอร์ ได้รับตำแหน่งมิสแกรนด์เอกวาดอร์ และเป็นตัวแทนประเทศเอกวาดอร์ ในการประกวดเวทีมิสแกรนด์อินเตอร์เนชันแนล 2021 ณ ประเทศไทยและเธอได้คว้ารางวัลรองชนะเลิศอันดับ 1 ที่จัดขึ้นที่ กรุงเทพมหานคร ประเทศไทย เมื่อวันที่ 4 ธันวาคม 2564
อันเดรีย เธอเกิดที่ประเทศเอกวาดอร์ เธอเป็นนางแบบและนางงามชาวเอกวาดอร์ กำลังศึกษาระดับปริญญาตรีทางด้านการแพทย์
มิสแกรนด์เอกวาดอร์ 2021.
อันเดรียได้เข้าร่วมการประกวดมิสแกรนด์เอกวาดอร์2021 และเธอก็สามารถเอาชนะสาวงามผู้เข้าประกวดทั้งหมด และคว้าตำแหน่งมิสแกรนด์เอกวาดอร์2021 ไปครองได้สำเร็จ และเธอจะเป็นตัวแทนของเอกวาดอร์ ในการประกวดมิสแกรนด์อินเตอร์เนชันแนล2021 ในเดือนธันวาคม
อันเดรีย เป็นตัวแทนของเอกวาดอร์ในการเข้าร่วมการประกวดมิสแกรนด์อินเตอร์เนชันแนล 2021 ที่ประเทศไทย และเธอได้รับรางวัลรองชนะเลิศอันดับที่1
เจ้าหญิงไธราแห่งเดนมาร์ก (พ.ศ. 2396-2476)
เจ้าหญิงไธราแห่งเดนมาร์ก หรือ มกุฎราชกุมารีไธราแห่งฮันโนเฟอร์  ประสูติเมื่อวันที่ 29 กันยายน ค.ศ. 1853 เป็นพระราชธิดาใน พระเจ้าคริสเตียนที่ 9 แห่งเดนมาร์ก และ ลูอีเซอแห่งเฮ็สเซิน-คัสเซิล เป็นพระราชขนิษฐาใน สมเด็จพระเจ้าเฟรเดอริกที่ 8 แห่งเดนมาร์ก อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ส่งผลให้พระนางเป็นสมเด็จพระราชปิตุจฉา (อาหญิง) และ สมเด็จพระราชมาตุจฉา (น้าหญิง) ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย และเป็นพระอัยยิกา (ย่า) ของ สมเด็จพระราชินีฟรีแดรีกีแห่งกรีซ เป็นพระปัยยิกา (ยายทวด) ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน พระนางทรงเข้าพระราชพิธีอภิเษกสมรสกับ เมื่อวันที่ 21 - 22 ธันวาคม ค.ศ. 1878 รับพระราชทานพระราชอิสริยยศ เจ้าหญิงมกุฎราชกุมารีแห่งฮันโนเฟอร์ ดัชเชสแห่งคัมบาร์ลันด์และเทวิอ็อตเดล พระวรชายา มีพระบุตรคือ
ภายหลังการสิ้นพระชนม์ของพระสวามีเมื่อวันที่ 14 พฤศจิกายน ค.ศ. 1923 พระนางก็ดำรงพระชนม์ชีพมาได้หลังจากนั้น 10 ปี พระนางก็สิ้นพระชนม์ลงเมื่อวันที่ 26 กุมภาพันธ์ ค.ศ. 1933 พระชนมายุได้ 79 ปี ณ กมุนเดิน ประเทศออสเตรีย
อัครมหาเสนาบดี  อาจหมายถึง
อัครมหาเสนาบดี (แก้ความกำกวม)
อัครเสนาบดี
อัครเสนาบดี  อาจหมายถึง
นิคมอุตสาหกรรมมาบตาพุด